CELEX: 62017CA0268
Language: fi
Date: 2018-07-25 00:00:00
Title: Asia C-268/17: Unionin tuomioistuimen tuomio (viides jaosto) 25.7.2018 (ennakkoratkaisupyyntö, jonka on esittänyt Županijski sud u Zagrebu – Kroatia) – Eurooppalainen pidätysmääräys, jonka kohteena on AY (Ennakkoratkaisupyyntö — Oikeudellinen yhteistyö rikosasioissa — Eurooppalainen pidätysmääräys — Puitepäätös 2002/584/YOS — 1 artiklan 2 kohta, 3 artiklan 2 alakohta ja 4 artiklan 3 alakohta — Kieltäytymisperusteet — Rikostutkinnan päättäminen — Ne bis in idem -periaate — Etsitty henkilö, joka on ollut todistajana aikaisemmassa samoja tekoja koskevassa menettelyssä — Useiden samaa henkilöä koskevien eurooppalaisten pidätysmääräysten antaminen)

17.9.2018   
            
            
               FI
            
            
               Euroopan unionin virallinen lehti
            
            
               C 328/18
            
         
      Unionin tuomioistuimen tuomio (viides jaosto) 25.7.2018 (ennakkoratkaisupyyntö, jonka on esittänyt Županijski sud u Zagrebu – Kroatia) – Eurooppalainen pidätysmääräys, jonka kohteena on AY
      (Asia C-268/17) (1)
      
      ((Ennakkoratkaisupyyntö - Oikeudellinen yhteistyö rikosasioissa - Eurooppalainen pidätysmääräys - Puitepäätös 2002/584/YOS - 1 artiklan 2 kohta, 3 artiklan 2 alakohta ja 4 artiklan 3 alakohta - Kieltäytymisperusteet - Rikostutkinnan päättäminen - Ne bis in idem -periaate - Etsitty henkilö, joka on ollut todistajana aikaisemmassa samoja tekoja koskevassa menettelyssä - Useiden samaa henkilöä koskevien eurooppalaisten pidätysmääräysten antaminen))
      (2018/C 328/22)
      Oikeudenkäyntikieli: kroaatti
      
         Ennakkoratkaisua pyytänyt tuomioistuin
      
      Županijski sud u Zagrebu
      
         Pääasian asianosainen
      
      AY
      
         Tuomiolauselma
      
      
                  1)
               
               
                  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn neuvoston puitepäätöksen 2002/584/YOS, sellaisena kuin se on muutettuna 26.2.2009 tehdyllä neuvoston puitepäätöksellä 2009/299/YOS, 1 artiklan 2 kohtaa on tulkittava siten, että täytäntöönpanojäsenvaltion oikeusviranomainen on velvollinen tekemään päätöksen kaikkien sille lähetettyjen eurooppalaisten pidätysmääräysten osalta, silloinkin, kun kyseisessä jäsenvaltiossa on jo tehty päätös sellaisen aikaisemman pidätysmääräyksen osalta, joka koskee samaa henkilöä ja samoja tekoja, mutta kun toinen pidätysmääräys on annettu ainoastaan sen perusteella, että etsitty henkilö on asetettu syytteeseen pidätysmääräyksen antaneessa jäsenvaltiossa.
               
            
                  2)
               
               
                  Puitepäätöksen 2002/584, sellaisena kuin se on muutettuna puitepäätöksellä 2009/299, 3 artiklan 2 alakohtaa ja 4 artiklan 3 alakohtaa on tulkittava siten, että sellaiseen yleisen syyttäjän päätökseen, kuten nyt kyseessä olevaan Unkarin keskustutkintatoimiston päätökseen, jolla päätetään tuntemattomaksi jääneen rikoksentekijän osalta aloitettu esitutkinta, jonka kuluessa eurooppalaisen pidätysmääräyksen kohteena olevaa henkilöä on kuultu ainoastaan todistajana ilman, että häneen olisi kohdistettu syytemenettelyä ja että hänen osaltaan olisi tehty päätöstä, ei voida kummankaan mainitun säännöksen nojalla vedota perusteena kieltäytymiselle panna kyseinen pidätysmääräys täytäntöön.
               
            
         (1)  EUVL C 256, 7.8.2017.